Varg Vikernes

Varg Vikernes (; 1973 yılnıñ 11 fevrale), tuğanda Kristian Larsson Vikernes isemen alğan, 20 yäşendä Kristian isemen Vargqa (norveg telennän tärcemä itkändä «ubır») almaştırğanФранцузская полиция задержала музыканта Варга Викернеса; şulay uq Graf Grişnak (Count Grishnackh) psevdonimı belän tanılğan — Norvegiä muzıkantı, black-metal häm  janrındağı Burzum muzıkal’ proyektın buldıruçı häm berdänber qatnaşuçısı, neomäcüsilek häm  xäräkätläreneñ kürenekle eşlekleseJeffrey Kaplan. Encyclopedia of White Power: A Sourcebook on the Radical Racist Right. Rowman & Littlefield, 2000, p. 318. 2013 yılnıñ iyülenä Norvegiäneñ xalıq registrında ul Lui Kaşe () iseme belän terkälgänVikernes skylder fortsatt millioner for nedbrente kirker i Norge..

1993 yılda Mayhem black-metal-törkeme gitariçısı Öystayn Oşetnı (Euronymous’nı) ütergän öçen Varg Vikernes 21 yılğa iregennän mäxrüm itelgän. 16 yıl törmädä utırıp, 2009 yılda şartlı räweştä waqıtınnan alda azat itelgän. 2010 yıldan Frantsiädä yäşi.

 tarixına bağışlanğan «» dokumental’ filmında Varg Vikernes «barlıq çorlarnıñ iñ moñsu tanılğan metal muzıkantı» () dip atalğan.

 Biografiäse 

 Yäşlege 
Ber intervyusında Vikernes anıñ ätise beleme buyınça injener häm ber firmanıñ qurqınıçsızlıq bülegendä eşli, ä änise — ere näftä kompaniäse xezmätkäre dip äytkän. Anıñ äti-änise ayırılışqan, Vargnı änise Helene (Lene) Bore tärbiälägän. Maykl Moynihan Vikernesnıñ änise rasist bulğan häm çirkäwlärne yandıruğa tınıç qarağan digän süzlären kiterä. Alğa taba Varg daimi räweştä änise belän tığız elemtädä tora. 1997 yılda anıñ änise yänäse Vargnı törmädän azat itü buyınça operatsiäne planlaştırğan neonatsist törkemenä 20 000 dollarğa yaqın aqça birüdä şiklänelep qulğa alınğan. Läkin Vikernes bu versiäne kire qaqqan: ul änise aqçanı anıñ yaxşı tanışına tapşırğan, ul üze törmädän qaçqan häm aqçağa moxtac bulğan dip raslağan. Vikernesnı waqıtınnan alda azat itüdän baş tartqaç, anıñ änise Vikernesnı yaqlap çığış yasağan açıq xat bastırğan .

Vikernes metal belän 14 yäşendä mawıqqan. Başta ul Iron Maiden icatı belän tanışqan, annarı Awrupa thrash-metalın (, , ) tıñlıy başlağan. 1988 yäki 1989 yılda barlıqqa kilgän häm anda Vargtan tış tağın ike keşe uynağan üzeneñ berençe törkemen ul üzeneñ yaratqan qoralı xörmätenä Kalashnikov dip atağan. Soñraq törkem Uruk-Hai ( orklar töre xörmätenä) dip üzgärtelgän. Ul waqıtta icat itelgän qayber cırlar soñraq Burzum öçen yañadan yazdırılğan. Şulay uq ul  belän tirän mawıqqan häm ber waqıt neonatsist oyışmasında torğan. 1980-yıllar azağında Vikernes  törkemeneñ bulaçaq oyıştıruçıları,  häm  belän bergä  -törkemendä uynıy başlağan. Uruk-Hai proyektı bik tiz yäşäwdän tuqtağan. 1989 yılda Vikernes Euronymous bularaq kübräk bilgele Öystayn Oşet belän tanışqan, ul inde Mayhem törkemendä (black-metal pionerlarınıñ berse) uynağan häm  isemle üz leyblına iä bulğan. Varg häm Euronymous ber-berseneñ küp urtaq yaqların tapqannar (berençe çiratta, xristianlıqqa näfrät), häm Varg Euronymous tözegän The Inner Black Circle of Norway oyışmasına kergän. Oyışma ul waqıtta äle az sanlı black-metal törkemnär äğzaların (şul isäptän  häm Darkthrone) häm ğadi satanistlarnı berläştergän häm Norvegiädä xristianlıqnı yuq itüne maqsat itep quyğan. Soñraq Vikernes bu oyışma teoriädä genä yäşägän häm bernindi real’ eş başqarmağan dip raslağan. Alğa taba Euronymous Burzum’nıñ  öçen «War» trekında gitara solosın yazdırğan. Şul uq waqıtta Vikernes härwaqıt üzeneñ satanizmğa qarawın kire qaqqan. Anıñ süzlärençä, satanizm yäki şaytanğa tabınu (Vikernes ike termin arasında ayırma ütkärmägän) — bu ikençel küreneş, xristianlıq barlıqqa kilügä reaksiä.

 Burzum 

1991 yılda Vikernes Burzum iseme astında öç demo yazdırğan. Berdänber qatnaşuçısı Varg üze bulğan törkem öçen isemne ul «Baldaqlar xökemdarı»nnan alğan, anda bu süz, Varğa raslawınça, burz («qarañğılıq») süzennän küplek san bulğan. Üze öçen Vikernes Graf Grişnak psevdonimın alğan («Baldaqlar xökemdarı»ndağı ork isemennän). Vikernes fikerençä, «Baldaqlar xökemdarı»ndağı küp kenä täfsillär skandinav mifologiäsendä täñgällekkä iä (mäsälän,  — Odin, ä orklar — ).

Burzum «black-metalnıñ ikençe dulqını»nıñ iñ ähämiätle törkemnäreneñ berse bulıp sanala, ul böten janrğa zur yoğıntı yasağan. Burzum yazmalarınıñ üzençälekle bilgese yuğarı tizlek, yuğarı qıçqıruçı vokal («», soñınnan «şrayk») häm yazmanıñ bik tübän sıyfatı bulğan. Soñ albomnar öçen ozın monotonlı instrumental’ öleşlär häm klavişlılar qullanu xas.  häm  albomnarı black-metal häm  totaşuwında diärlek urnaşqan (başqalardan tış, ike albom da ozın ambient kompozitsiälärne üz eçenä ala). Burzum barı tik studiä proyektı bularaq barlıqqa kilgän häm härwaqıt yäşägän. Qısqa waqıt Vikernes konsert çığışları öçen sostav cıyu turında uylağan, läkin tiz arada bu ideyanı kire qaqqan, çönki anıñ fikerençä Burzum muzıkası artıq şäxsi häm xalıq aldında başqaru öçen yaraqlı tügel.

Varg Vikernes üze üzeneñ iñ yaxşı albomı dip  dip atağan.

1991—1992 yıllarda Varg «Qara tügäräk» liderlarınıñ berse (Euronymous belän berrättän) sıyfatında aktiv ğämällär başlağan. 1992 yıl däwamında sigez çirkäw yanğan. Yanğan  fotografiäsen (Vikernesnıñ aña ut törtüdä qatnaşuwı soñraq isbatlanmağan) Varg  mini-albomı tışlığına urnaştırğan. 1992 yılda Suuvi Mariotta Puurunen, Burzum fanatkası,  törkeme liderı  fatirına ut törtkän. Fatir işegenä pıçaq belän «Graf monda buldı häm tağın qaytaçaq» digän yazu uyılğan, ä qıznıñ köndälegendä ut törtü aña yanäse Vikernes başqarırğa quşqan digän yazu tabılğan. Varg qotırtuda şiklänelüçe bularaq soraw alınğan, läkin ğäyeplänüçe belän tanış tügellegen beldergän häm cibärelgän. 1993 yılda Varg şartlatqıç matdälär saqlawda şiklänep qısqa waqıtqa qulğa alınğan, läkin politsiä berni dä tapmağan. Şul uq waqıtta Varg belän Euronymous arasında nizağ kilep çıqqan, ul Euronymous’nı üterügä kitergän.

Varg Vikernes Amerika muzıkantı häm jurnalistı,  törkeme liderı Maykl Moynihannıñ «» kitabınıñ töp geroylarınıñ berse bulğan. Vikernes kitap öçen intervyu birgän, ämmä soñraq ul kitap turında barı tik tiskäre itep yazğan. Vikernes buyınça, böten kitap diärlek — yä konteksttan alınğan ğibärälär, yä öçençe quldan alınğan mäğlümat, yä yalğan. 2018 yılda bu kitapqa nigezlängän «» näfis filmınıñ premyerası bulğan, anda Varg Vikernesnı  uynağan.

2018 yılnıñ 1 iyünendä Varg Vikernes üz videosında proyektnıñ yabıluwı turında iğlan itkän.

 Euronymous’nı üterü häm törmägä yabuwı 
Üterüneñ çın säbäpläre bäxäsle bulıp qala. Versiälärneñ berse buyınça, üterü ideologik qarşılıqlar häm Qara tügäräktä yoğıntı öçen köräş näticäse bulğan. Ämmä nizağnıñ başqa säbäpläre dä bulğan. Äytik, Burzum yazmaları ul waqıtta Deathlike Silence Productions’ta çığa ide. Varg alarnı üz leyblında çığarırğa telägän, ul 1993 yılda Voices Of Wonder kompaniäse belän kileşü tözep, anı buldırğan. Ämmä, Varg raslağança, Euronymous aña Burzum albomın satudan kergän aqçanı, şulay uq Euronymous’qa albomnı bastıru öçen birelgän aqçanı kire qaytarmağan.  isemle ikençe tulı formatlı albom Voices Of Wonder’da basılıp çıqqan, läkin Euronymous üterelgännän soñ häm Vikernesnıñ qayber  süzlären bastırğannan soñ, kompaniä Varg belän kontraktnı özgän häm aña satılmağan küçermälären kire qaytarğan. Xökemdä Varg Euronymous üze anı üterergä niätläwen beldergän, ä Varg ğämälläre üz-üzen saqlaw bulğan (ul xäzer dä şunı raslıy). 

1993 yılnıñ 11 avgustına qarşı töndä Varg Vikernes häm Snorre Rux ( black-metal-törkemeneñ oyıştıruçısı häm berdänber qatnaşuçısı) Oslodağı Euronymous yortına kilgännär. Qısqa bäxästän soñ Varg Euronymous’qa berniçä tapqır pıçaq belän qadağan. Politsiä başında 2, muyında 5 häm arqada 16 yara tapqan. Vikernes üze raslağança, Euronymous suğışu waqıtında başqa bülmädä yatqan pıçaq yäki mıltıq alırğa tırışqan, ä yaralarnıñ kübese Euronymous’nıñ pıyala qıypılçıqlarına töşüwe näticäsendä barlıqqa kilgän. Varg 10 kön uzğaç qulğa alınğan. Qulğa alınğanda politsiä Vargnıñ öyendä küp şartlatqıç matdälär tapqan. Varg raslağança, ul Blitz House — Oslodağı sul oyışmalar aktivistlarınıñ populär cıyılış urını şartlatırğa cıyınğan.

Ul waqıtta Mayhem  albomın yazdırğan, östäwenä session bas-gitarçı Varg Vikernes bulğan. Euronymous ğailäse Mayhem barabançısı  bas-gitara partiälären yañadan yazuwın sorağan, ämmä Hellhammer basta uynıy belmägän häm berni dä üzgärtmägän, ämmä albom bukletında muzıkantlar sıyfatında Hellhammer häm Euronymous qına kürsätelgän.

Xökem 1994 yılnıñ 30 mayınnan 8 iyünenä qädär uzğan. Euronymous’nı ütergän häm çirkäwlärgä ut törtkän öçen Varg Vikernes östennän xökem anı ataqlı keşe itkän häm Norvegiä black-metal säxnäsendä yarıq kiterep çığarğan. Ul maksimal’ srok alğan — 21 yıl. 

Törmädä ul kitaplar häm mäqälälär yazğan häm röxsät itelgän sintezator yärdämendä ike albom ( (1997) häm  (1999)) yazdırğan. Anıñ cinäyättäşe Snorre Rux 8 yıl alğan, soñraq azat itelgän.

2003 yılda, qısqa waqıtlı yal waqıtında qaçıp, Vikernes qoral häm kiräk-yaraqlar belän totılğan, häm anıñ sroğın 13 ayğa arttırğannar.

 Azat itü häm annan soñğı eşçänlege 
Varg Vikernes 2009 yılnıñ 24 mayında şartlı räweştä waqıtınnan alda azat itelgän. Ul ğailäse belän Norvegiädä yäşi başlağan, ä 2010 yılda Fransiägä küçengän.

Azat itelgännän soñ ul aktiv räweştä publik eşçänlek alıp barğan: ThuleanPerspective YouTube-kanalın alıp barğan, anda mifologiägä, tarixqa häm säyäsätkä qaraşları belän urtaqlaşqan, muzıkal’ albomnar çığarğan, «ForeBears» häwäskär dokumental’ filmın buldıruda qatnaşqan, açıqtan-açıq «» Fransiä ultrauñ partiäsen xuplağan.

2013 yılda Vikernes häm anıñ xatını Fransiä xakimiäte tarafınnan terakt äzerläwdä şiklänelep (mıltıqlar satıp alu häm terrorçı  anı üz manifestın aluçılar isemlegenä kertkän öçen) qısqa waqıtqa qulğa alınğannar. Läkin alarnı dälillär bulmaw säbäple tiz genä azat itkännär. 

Anıñ YouTube-kanalı 2019 yılda platforma tarafınnan yuqqa çığarılğan.

 Ğailäse 
Varg Vikernesnıñ 1993 yılda tuğan qızı Rebekka bar. 2004 yılda intervyuda Vikernes üz qızınıñ änisenä öylänmägänlegen äytkän.

Törmädä utırğanda, Vikernes Fransiä watandaşı Mari Kaşe belän tanışqan, soñraq alar öylängännär. 2007 yılda Vikernes belän Kaşenıñ ulı tuğan, 2009 yılda anıñ xatını tağın ber balağa yökle bulğan. 2021 yılda Varg üzeneñ sigez balası buluwın beldergän. 

 Säyäsi häm dini qaraşları 

 Neomäcüsilek 
Varg Vikernes xristianlıqqa qädärge Awrupa mäcüsilegen torğızunıñ aktiv tarafdarı bularaq bilgele. Köçläp tağılğan xristianlıqtan ayırmalı bularaq, ul anı  öçen çın din dip sanıy. Üz interpretatsiäsendä ul mäcüsilekne rasa östenlege häm natsist  elementları belän tulılandırğan. 1990-yıllar başında Vikernes Skandinaviäne  azat itärgä kiräk dip beldergän.

Şul uq waqıtta Vikernes traditsion mäğnädä dini keşe bulmawın häm xodaylarğa ışanmawın beldergän, mondıy ışanunı nadanlıq näticäse dip sanıy..

 Neonatsizm 
Varg «» neonatsist oyışmasında torğan häm başqa neonatsist häm neomäcüsi oyışmalar belän elemtädä torğan dip raslana, ämmä ul üze neonatsizm belän nindi dä bulsa bäyläneşläre buluwın kire qağa. Qayber tikşerenüçelär fikerençä, Vikernesqa Norvegiä kollaboratsionistı Vidkun Kvisling şäxese, ayırım alğanda, anıñ  nitsşeanlıq belän berläştergän universizm ideologiäse zur yoğıntı yasağan.  albomında muzıkant iseme Varg Kvisling Larsson Vikernes dip kürsätelgän. Vikernes «Varg notıqları»nda raslağança, anıñ babaları arasında XIX ğasırda yäşägän Süzanna Malena Kvisling isemle xatın-qız bulğan, bu şulay uq isemgä «Kvisling» süzen östäwne añlatırğa mömkin.

Üz xezmätlärendä Vikernes , rasist häm antixristian qaraşların belderä. Ul borınğı skandinav tekstlarına nigezlängän üzeneñ tarixi-rasa konsepsiäsen tözägän, anda açıq pigmentlı awrupalılarnıñ «ariy rasasın» ayırıp kürsätä.

Soñğı waqıtta ul berniçä tapqır süzneñ tulı mäğnäsendä  bulmawın beldergän. Anıñ süzlärençä, natsizm anı barınnan da elek küp kenä Norvegiä häm Almaniä natsistları yähüd-xristianlıqnı kire qağıp mäcüsilekkä möräcäğät itkän öçen cälep itkän.

Vikernesnıñ natsizmğa tuğrılığı turında söyläwdän tuqtawınıñ ber säbäbe — anıñ slavän tarixı, mädäniäte häm  belän qızıqsınuwı.

Ägär elegräk ul german xalıqların ayırıp çığarsa, soñraq barlıq «çın awrupalılarğa» simpatiä belderä başlağan.

 İskärmälär 

 Sıltamalar 



 Varg Vikernesnıñ blogı

Төркем:Latinça
Төркем:11 февраль көнне туганнар
Төркем:1973 елда туганнар
Төркем:Әлифба буенча шәхесләр
Төркем:Бергенда туганнар
Төркем:Әлифба буенча музыкантлар
Төркем:Блэк-метал музыкантлары
Төркем:Норвегия үтерүчеләре
Төркем:Burzum
Төркем:Эмбиент музыкантлары
Төркем:Норвегия язучылары
Төркем:Шәхесләр:Герман неомәҗүсилеге
Төркем:Норвегия неонацистлары
Төркем:Конспирологлар
Төркем:Норвегия мультиинструменталистлары
Төркем:Норвегия рок-музыкантлары
Төркем:Норвегия ютуберлары